
Protokolo išrašas

	VALSTYBĖS SIENOS APSAUGOS TARNYBA
PRIE LIETUVOS RESPUBLIKOS VIDAUS REIKALŲ MINISTERIJOS



ATVIRO KONKURSO
„PAVOVERĖS PASIENIO UŽKARDOS SIENOS STEBĖJIMO SISTEMOS ATNAUJINIMAS“ VIEŠOJO PIRKIMO KOMISIJOS POSĖDŽIO PROTOKOLAS
 
2025-03-14            Nr. PRO-128
Vilnius

Posėdis įvyko 2025 m. kovo 14 d. 
	
DARBOTVARKĖ. Dėl atviro konkurso „Pavoverės pasienio užkardos sienos stebėjimo sistemos atnaujinimas“ tiekėjo pateikto klausimo nagrinėjimo.

Viešojo pirkimo komisija (toliau – komisija) atsižvelgusi į pateiktą tiekėjo klausimo datą, teikia tokį atsakymą.

Klausimas. „Kovo 12d. į klausimą Nr. 1 buvo pateiktas atsakymas, kad: "Turi būti papildomai nutiestos 8 (aštuonios) optinės skaidulos nuo Švenčionių pasienio užkardos sienos stebėjimo sistemos artimiausios komutacinės spintos į Pavoverės užkardos serverinę, skaidulos sukomutuojamos ODF panelėse bei 8 (aštuonios) optinės skaidulos nuo Lavoriškių pasienio užkardos sienos stebėjimo sistemos artimiausios komutacinės spintos į Pavoverės užkardos serverinę ir sukomutuojamos ODF panelėse".
Nuo Pavoverės užkardos iki pasienio ruožo yra įrengtas (esamas) 96 skaidulų optinis kabelis. Šio kabelio pakenktų sujungti atnaujintą sienos stebėjimo sistemą su Pavoverės užkarda, taip pat esamo kabelio 8 (aštuoniomis) skaidulomis sujungti Pavoverės užkardą su Švenčionių užkarda ir dar 8 (aštuoniomis) esamos kabelio skaidulomis sujungti Pavoverės užkardą su Lavoriškių užkarda, naujus, reikiamo kiekio skaidulų, kabelius įrengiant tik pasienio ruože. Manome, kad nėra būtina nuo pasienio ruožo iki Pavoverės užkardos įrengti naujų optinių skaidulų ir/ar optinių kabelių, todėl prašome patikslinti ar atnaujinant sienos stebėjimo sistemą galima panaudoti esamą 96 skaidulų optinį kabelį nuo pasienio ruožo iki Pavoverės užkardos.“
Atsakymas. Pasiūlymų pateikimo terminas buvo numatytas š. m. kovo 13 d., vėliau pratęstas iki š. m. kovo 21 d. Komisija, vadovaudamasi atviro konkurso specialiųjų sąlygų 1 priedo „terminai“ lentelės 3 punktu (Prašymą paaiškinti, patikslinti pirkimo sąlygas tiekėjas turi pateikti ne vėliau kaip 8 darbo dienos iki pasiūlymų pateikimo termino dienos) ir 4 punktu (Perkančioji organizacija pirkimo sąlygų paaiškinimą, patikslinimą pateikia visiems tiekėjams ne vėliau kaip 6 dienos iki pasiūlymų pateikimo termino dienos) bei atviro konkurso bendrųjų sąlygų 5.3. papunkčiu (Jei perkančioji organizacija paaiškinimų ar patikslinimų nepateikia iki specialiosiose pirkimo sąlygose nurodyto termino (tiekėjui laiku pateikus prašymą paaiškinti, patikslinti), pasiūlymų pateikimo terminas yra nukeliamas ne trumpesniam laikui nei tiek, kiek vėluojama juos pateikti), nusprendė tiekėjo klausimo nenagrinėti.

